Valentinas Ajauskas

Valentinas Ajauskas (1948 m. gegužės 4 d. Kaune – 2023 m. spalio 19 d. Vilniuje)Danutė Zovienė. Valentinas Ajauskas. Visuotinė lietuvių enciklopedija. 2018-04-18. Nuoroda tikrinta 2023-10-20.Po sunkios ligos mirė dailininkas Valentinas Ajauskas. 15min.lt. 2023-10-20. Nuoroda tikrinta 2023-10-20. – Lietuvos dailininkas.

 Biografija 
1973 m. baigė grafikos specialybę Lietuvos dailės institute. 1971–1976 m. laikraščio „Tiesa“ dailininkas, 1976–1991 m. leidyklos „Mokslas“ meninis redaktorius, 1991–1992 m. vyr. dailininkas. Nuo 1998 m. grupės „Aqua 12“ narys.

 Kūryba 
Kūrė estampus, plakatus, knygų iliustracijas, ekslibrisus, karikatūras, tapybos kompozicijas, akvareles, instaliacijas. Spalvotai grafikai ir tapybai būdingas romantiškas ir kiek siurrealistinis požiūris į pasaulį, dekoratyvūs spalvų deriniai, ekspresyvi tapysena.

Nuo 1970 m. dalyvavo parodose; 1995 m. surengė grafikos parodą Paryžiuje, tarptautinėse parodose pelnė premijų ir apdovanojimų. Jo kūrinių turi Lietuvos, Kanados, Bulgarijos (Humoro ir satyros muziejus Gabrove) muziejai.

Iliustravo ir apipavidalino knygas:
 Zinaida Sviderskienė. Žvaigždynai, Vilnius, Mokslas, 1983 m.
 Lietuvos fauna, t. l 1989 m.
 Kostas Kubilinskas, Buvo buvo kaip nebuvo, 1999 m.

 Šaltiniai 

 Nuorodos 
 V. Ajausko svetainė internete 

Kategorija:Lietuvos tapytojai
Kategorija:Lietuvos grafikai
Kategorija:Lietuvos karikatūristai